section_heading: Profesionalna karijera
paragraph_text: Izabran je u 1. krugu (5. ukupno) USBL drafta 2005. godine. Karijeru je započeo 2005. u grčkom prvoligašu Gymnastikos S. Larissas. U sezoni 2005./06. bio je vodeći skakač A1 Ethniki lige. Njegove odlične fizičke predispozicije bile su glavni razlog odlaska u solunski Aris. U euroligaškoj sezoni 2006./07. proglašen je za najspektakularnijeg igrača natjecanja.